Ուսանողները, որոնց մեծ մասը մինչև ՀՖՀ ընդունվելը չեն ուսումնասիրել ֆրանսերեն լեզուն, արդեն 3-րդ կուսից սկսած կարող են մասնակցել, Ժան Մուլեն Լիոն 3 և Թուլուզ 1 Կապիտոլ համալսարանների, ինչպես նաև ՀՖՀ-ի ֆրանսախոս դասախոսների կողմից դասավանդվող ֆրանսերեն լեզվով դասընթացներին: ՀՖՀ-ի երեք` Իրավաբանական, Կառավարման և Մարքեթինգի բնագավառներից մեկում մասնագիտանալուց բացի, երիտասարդ շրջանավարտները ֆրանսերենի հետ մեկտեղ տիրապետում են նաև անգլերեն, ռուսերեն, նրանցից ոմանք նաև գերմաներեն լեզուներին: Ուսուցման մեթոդները և ուսանողների առջև դրված պահանջները, Ժան Մուլեն 3 համալսարանի դասախոսների մասնակցությունը, ինչպես նաև որոշ դեպքերում Ֆրանսիայում կամ Բելգիայում անցկացրած պրակտիկան հայ երիտասարդների առջև բացում է միջազգային հեռանկար, որը նրանց հնարավորություն է տալիս հաստատվել ժամանակակից աշխարհում և նպաստել աշխատանքային մեթոդների զարգացմանը այն ձեռնարկություններում, որտեղ նրանք աշխատանքի են անցնում: